hu hu ca hu hu hu ca hu hu hu hu en en es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu es de hu en en en hu hu hu hu de hu hu hu hu hu hu hu hu hu en en en en en en en en en en en en
2020 TENDJEI - Színek | Fibinger Zsuzsa lakberendező
08 jan 2020 TENDJEI – Színek
Posted at 15:34h in Lakberendezési Blog by Fibinger Zsuzsa Petra 0 Comments
Megjelentek a 2020-as trend előrejelzések, és ezzel együtt a festékgyártók is kihozták legújabb, kedvenc színeiket, ami idén meghódítja a szívünket. Minden egyes színről lehetne külön cikket írni, hogy mivel érdemes párosítani, hogyan lehet használni, hiszen a színek egy külön izgalmas témakör. Erre azonban egyelőre nem vállalkozok, mert a festékgyártók gondoskodnak hihetetlen mennyiségű inspirációról a kiadott színeikhez. Azonban érdemes tudni és látni, hogy merre formálódik a közízlés, és merre formálják azt a festékgyártók.
Pantone 2020 színe: Classic Blue (Klasszikus kék)
Örök klasszikust vettünk elő újra a Pantone 19-4052 Klasszikus Kék képében. Szeretjük, mert nyugtató, elegáns, időtálló. Éjszakai égboltra emlékeztet, emiatt ellazít, kellemes érzetet kelt bennünk.
Használjuk bátran nagy felületekre, szereti az aranyat, a fát, a feketét. Bársonnyal párosítva örök darabokat alkothatunk.
Ezek a cikkek csak a részletekben segítenek, de a lakberendezés sokrétű, szaktudást igénylő folyamat. Kérd a segítségünket, hogy amíg mi a bonyolultabb technikai háttérrel foglalkozunk, addig Te elmerülhess az apró részletekben.
Nálunk nem kapható ugyan az amerikai Behr festék, de a palettájukra érdemes vetni egy pillantást. Természet ihlette, lágy színek, amik önmagukban és párosítva is jól mutatnak.
Bátran a falakra, akár a sötétebbeket is. Hangsúlyos, karakteres, de mégis kuckós és kellemesen meleg lesz a tér ezektől a színektől.
A Valspar szintén egy amerikai cég, akinek a színpalettája modern, megújulásra törekvő gondolatmenet mentén került összeállításra. Színei a luxus és a minimalista stílusokhoz ugyanannyira működik, mint a klasszikusokhoz. Ha megnézitek, elég sok hasonlóságot mutat a Behr színeivel, ez nem véletlen. Az igények a frissebb és időtállóbb színek felé indultak el, illetve tértek vissza az évek során.
Itt is ugyanúgy megfigyelhetőek a visszafogott, tompított tónusok, amik a természethez nyúlnak vissza.
Dulux 2020 színe: Tranquil Dawn (Nyugodt hajnal)
A Dulux angol festékgyártó cég nálunk is régóta jelen lévő márka. Idén a Tranquil Dawn névre hallgató színt jelölték meg az év színének. Ez a világos zöld szín megnyugtató, egyszerű, behozza a természetet otthonunkba. Aki szereti a világos tereket, akár klasszikus, akár modern stílusban gondolkozik, és szeretne valami maradandót, örökké szerethető színt, a Tranquil Dawnra számíthat. Párosítható bronzzal, antracittal, ha markánsabb hatásra vágyunk,
Benjamin Moore 2020 színe: First Light (Hajnali fény)
Szintén nálunk is kapható, amerikai festékmárka, amit azért szeretünk, mert ugyanazokat a színeket többféle fényhatással és fára, falra, bármire való alappal megkaphatjuk. Idén a First Light lett a kedvenc szín, ami halvány rózsaszín.
Mindemellett egy teljes 2020-as palettát is kaptunk inspirációnak. Aki szereti a jól megtervezett, időtlen színpárosításokat, ezekkel a színekkel nem fog mellé lőni.
Sherwin-Williams 2020 színe: Naval (Tengeri)
Szerethető mélykék színt hozott nekünk a Sherwin-Williams amerikai festékgyártó cég Naval néven. A Pantone klasszikus kékjéhez képest sötétebb, visszafogottabb szín.
Márványhoz párosítva igazi klasszikus, de sárgával és zölddel vidámabb, szerethető tereket lehet vele alkotni. Ne hagyjuk ki mellőle az aranyat sem, de tegyük mellé a narancs színeket is bátran. Megengedő, könnyen használható, meleg kék.
A színekből sosem elég, és érdemes velük kísérletezni, mert egy-egy jól eltalált szín a lelkét adhatja az enteriőrnek. A sötét színek előre törtek az utóbbi időben, egészen kis helyiségekben is, ahol nincs természetes fény. A jó megvilágítás természetesen elengedhetetlen, anélkül egy szín sem tud létezni, fontos, hogy a kettőt együtt kezeljük. Nincsenek jó vagy rossz színek, csak ízlések. Emiatt kell szeretnünk minden színt, amit behozunk az otthonunkba, irodánkba, bárhová, ahol időt töltünk. A trendeket ezért kezeljük inspirációként, útmutatóként és bátorításként.
2020, falszín, festékek, színek, színpaletta, trend
Hozzászólás küldéséhez be kell jelentkezni.
Telefon: +36 20 261 32 77
* Személyes lakberendezés Budapesten és környékén
Hogyan tervezzünk meglévő adottságainkkal?
Különleges felső elemek a konyhában
Praktikus gardrób – a ruhalift
A weboldalon cookie-kat használunk, amik segítenek minket a lehető legjobb szolgáltatások nyújtásában. A honlap további használatával ezt és az adatkezelési szabályzatot jóváhagyod.OK Adatkezelési szabályzat
Privacy & Cookies Policy
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.